                              Z á p i s n i c a

                     z riadneho zasadnutia obecného zastupiteľstva obce Boldog.

Číslo zápisnice:          R03/2023
Dňa:                                27.9.2023
Miesto:                           zasadacia miestnosť Obecného úradu Boldog, Boldog 89
Prítomní:                        viď prezenčná listina
Zapisovateľ:                   Hajnalka Macsiczaová
Overovatelia zápisnice:  Mgr.Tomáš Huszár a Tomáš Kögler
 
Program zasadnutia:
1. Otvorenie zasadnutia.
2. Kontrola uznesení.
3. Správa o kontrolnej činnosti za I.polrok hlavného kontrolóra obce.
4. Správa o činnosti Obecného podniku, financovanie.
5. Obchodná verejná súťaž – príprava.
6. Plán aktivít na najbližšie obdobie.
7. Rôzne.
8. Diskusia.
9. Záver. 
 

1. Otvorenie zasadnutia

Zasadnutie OZ otvoril starosta obce Bc.Peter Múčka.Po privítani poslancov a hlavnej kontrolórky  starosta skonštatoval, že je obecné zastupiteľstvo schopné uznášať sa. Určil  overovateľov zápisnice: Mgr.Tomáš Huszár a Tomáš Kögler. Zapisovateľka: Hajnalka Macsiczaová admin.prac.OcÚ. Program poslanci jednohlasne schválili.
Nikto z prítomných nemal pripomienky ani návrhy na doplnenie programu. 

Uznesenie15/2023:
Obecné zastupiteľstvo obce Boldog schvaľuje program Obecného zastupiteľstva obce Boldog v zmysle predloženého návrhu.
Hlasovanie:   ZA:                     5
                      PROTI:               0
                      ZDRŽAL SA:     0

2. Kontrola uznesení
· Odpredaj časti pozemku č.p. 183/1 o veľkosti 6m2 sa spracovalo v kúpnej zmluve  medzi obcou a Ing.Marián Mojžiš a JUDr.Anna Mojžišová bytom Boldog č.42, kúpna cena bola uhradená prevodom na účet obce.
· Skrášlenie parku padlých hrdinov – brigáda - vysadba ruží. 
· Úspešne zorganizované podujatia:gastrofest, Packraft Polo Cup, Hodový víkend
· Nástup novej kuchárky do MŠ Boldog od 01.09.2023 -  Brigita Danielová.

Uznesenie č. 16/2023
Obecné zastupiteľstvo obce Boldog berie na vedomie výsledky kontroly uznesení.
Hlasovanie:   ZA:                     5
                      PROTI:               0
                      ZDRŽAL SA:     0

3. Správa o kontrolnej činnosti za I.polrok hlavného kontrolóra obce.
Mgr.Nora Csukaová hlavná kontrolórka obce Boldog predklaldá zastupiteľstvu Správu o kontrolnej činnosti za 1.polrok 2023.  Kontrolná činnosť bola zameraná na výkon iných odborných činnosti, najmä spracovanie odborných stanovísk v súlade so zákonom o obecnom zriadení. Správy a návrhy sú prílohou zápisnice.
Uznesenie č.17/2023
Obecné zastupiteľstvo berie na vedomie  Správu o kontrolnej činnosti hlavnej kontrolórky obce za 1.polrok 2023.
Hlasovanie:   ZA:                     5
                      PROTI:               0
                      ZDRŽAL SA:     0

4. Správa o činnosti Obecného podniku, financovanie.
Starosta obce informuje obecné zastupiteľstvo o priebehu činnosti, plánovaných a prebiehajúcich prácach súvisiacich s Obecným podnikom ako aj o stave riešenia Zakladateľskej listiny podniku Obecné služby Boldog s r.o. 

Uznesenie č.18/2023
Obecné zastupiteľstvo berie na vedomie správu starostu o priebehu, činnosti,plánovaných prác súvisiacich s Obecným podnikom.
Hlasovanie:   ZA:                     5
                      PROTI:               0
                      ZDRŽAL SA:     0


5. Obchodná verejná súťaž – príprava.
Žiadosť o odkúpenie pozemku do termínu zasadnutia obecného zastupiteľstva nebola doručená. Starosta obce predkladá zastupiteľstvu zámer na predmetnú verejnú súťaž min.sumou 130 000 EUR.  Poslanci jednohlasne schválili.

Municipálny úver – Univerzál Prima banka  úver je určený na krytie kapitálových a bežných výdavkov obce Boldog,  po zvážení účasti aktuálnych rozpisov potrieb financovania a dofinancovania výziev obecné zastupiteľstvo schválilo výšku úveru 100 000 EUR.  Splatnosť úveru: 10 rokov.Rozpis potreby financovania je prílohou zápisnice.

Uznesenie č.19/2023
Obecné zastupiteľstvo schvaľuje pripraviť obchodnú verejnú súťaž z min. sumou 130 000 Eur.
Hlasovanie:   ZA:                     5
                      PROTI:               0
                      ZDRŽAL SA:     0

Obecné zastupiteľstvo schvaľuje možnosť dofinancovania municipálneho úveru z Prima banky nad rámec 60 000 EUR. Výška žiadanej sumy 100 000 EUR, splatnosť úveru 10 rokov.
Hlasovanie:   ZA:                     4
                      PROTI:               1 
                      ZDRŽAL SA:     0

6. Plán aktivít na najbližšie obdobie.
Obec plánuje realizáciu podujatí počas 4.Q. v nasledujúcej zostave:  

a/ 22.10.2023  plánujeme zvolať dôchodcov k mesiacu úcty k starším na príjemné nedeľné pohostenie v miestnom kultúrnom dome spojené s odovzdaním OZ schváleným finančným príspevkom 20 EUR/osobu,ktorá dovŕšila dôchodkový vek a má trvalý pobyt v Boldogu. Zastuiteľstvo schvaľuje pohostenie ako i jednorázový fin.príspevok 20EUR/osoba. 
b/ Vianočné trhy spojené s príchodom Mikuláša dňa 9.12.2023 od 14.30 v miestnom parku.
c/ Vianočný program deti MŠ Boldog a ZŠ dňa: 17.12.2023 od 15.00 v miestnom kultúrnom dome.

Uznesenie č.20/2023
Obecné zastupiteľstvo jednohlasne schvaľuje realizáciu verejných podujatí v rozsahu Stretnutie dôchodcov, Vianočné trhy spojené s príchodom Mikuláša a Vianočný program.
Hlasovanie:   ZA:                     5
                      PROTI:               0
                      ZDRŽAL SA:     0
 
7. Rôzne
-Na miestnom Faluvégu prebehla úprava brehu, ako aj výsev trávy a vysadenie rastlín. Poslanci brali správu starostu na vedomie a aj pozitívne reakcie občanov na uskutočnený projekt. 

-Žiadosť o odpredaj pozemku par.č.769/8 druh pozemku zastavaná plocha o výmere 59 m2, k.ú. Boldog. Predmetný pozemok je dlhodobo užívaný Ing.Marianom Mojžišom a JUDr.Anny Mojžišovej bytom Boldog č.42 a tvorí časť celku ktorej súčasťou je aj ich rodinný dom a ich pridružené pozemky. Cena pozemku bola stanovená OZ na základe prieskumu realitného trhu a znaleckým posudkom  50 EUR/m2. ,ktorý vypracovala Ing.arch.Katarína Szabová,Kollárova12, 90301 Senec evid.č. 913294. Výška kúpnej ceny je 2 950 EUR. Všetky náklady súvisiace s prevodom vlastníckeho práva znáša kupujúci.

Uznesenie č.21/2023
Obecné zastupiteľstvo schvaľuje odpredaj pozemku parc.č. 769/8 o výmere 59m2, druh pozemku zastavané plochy a nádvora, ktorý je dlhodobo užívaní Kupujúcich, riadne udržiavaný a tvorí časť celku, ktorej súčasťou je aj rodinný dom a pridružené pozemky kupujúcich. Odpredaj pzemku je ralizovaný v súlade s § 9a ods.8 písm b/Zákona o mejtku obcí.
Cena pozemku bola stanovená Obecným zastuiteľstvom na základe prieksumu realitného trhu a znaleckým posudkom obdobného pozemku v zastavanom území obce, ktorý vypracovala Ing.arch.Katarína Szabová,Kollárova12, 903 01  Senec, evid.č. 913294.
Výška kúpnej ceny je 2 950 EUR. Všetky náklady súvisiace s prevodom vlastníckeho práva bude znášať kupujúci.
  Hlasovanie: ZA:                     5
                      PROTI:               0
                      ZDRŽAL SA:     0


-Dodatok č.2 k Zmluve o zriadení spoločného obecného úradu zo dňa: 10.12.2019 uzatvorenej podľa § 20 a zákona č. 369/1990 Zb. zákona SR o obecnom zriadení.Predmetom Dodatku č.2 je zmena sídla spoločného úradu, ktorým je Spoločný obecný úrad Mierové námestie č.8,903 01  Senec a adresa pracoviska je: Lichnerova č.31, 903 01 Senec. 

Uznesenie č.22/2023
Obecné zastupiteľstvo schvaľuje uzatvorenie Dodatku č.2 k Zmluve o zriadení spoločného obecného úradu zo dňa:
10.12.2019 /ďalej ako „Zmluva“/v súvislosti s výkonom prenesených úloh štátnej správy vo veciach územného plánovania a stavebného poriadku /stavebného úradu/. Predmetom Dodatku č.2 je zmena sídla spoločného úradu, ktorým je podľa neho Mesto Senec – korešpondenčná adresa: Spoločný obecný úrad, Mierové námestie č.8,903 01  Senec a adresa pracoviska je: Lichnerova č.31, 903 01  Senec.
Ostatné ustanovenie Zmluvy ostávajú v platnosti bez zmeny.



Nakoľko boli všetky body programu vyčerpané, starosta obce sa poďakoval poslancom za účasť  a rokovanie ukončil.



Overovatelia:  Mgr.Tomáš Huszár

                        Tomáš Kögler



Zapisovateľ: Hajnalka Macsiczaová

Starosta obce: Bc.Peter Múčka

